**A mai căzut din cer o stea...**

*Mihai Manolescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- A mai căzut din cer o stea...

- N-au mai căzut şi alte stele?

Puţin distrat vei întreba,

Fără să ştii ce-nseamnă ele.

- A mai căzut din cer o stea...

Voi repeta, ca pentru mine.

Te vei gândi la altceva,

Eu, mă voi pierde-ntre suspine.

- A mai căzut din cer o stea...

Voi murmura încă odată.

- Mă laşi acum cu steaua ta?

De ce să ştie lumea toată?

- A mai căzut din cer o stea...

Am vrut să-ţi spun în astă seară,

Căci era steaua ta şi-a mea

Şi n-o vom mai revedea iară...